ΚΑΝΟΝΙΣΜΟΣ (ΕΚ) αριθ. 2116/96 ΤΗΣ ΕΠΙΤΡΟΠΗΣ της 4ης Νοεμβρίου 1996 για την τροποποίηση του κανονισμού (ΕΚ) αριθ. 934/95 του Συμβουλίου για τον καθορισμό δασμολογικών οροφών και κοινοτικής στατιστικής επιτήρησης στο πλαίσιο ποσοτήτων αναφοράς για ορισμένα προϊόντα καταγωγής Κύπρου, Αιγύπτου, Ιορδανίας, Ισραήλ, Τυνησίας, Συρίας, Μάλτας, Μαρόκου και Κατεχομένων Εδαφών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 934/95 του Συμβουλίου, της 10ης Απριλίου 1995, για τον καθορισμό δασμολογικών οροφών και κοινοτικής στατιστικής επιτήρησης στο πλαίσιο ποσοτήτων αναφοράς για ορισμένα προϊόντα καταγωγής Κύπρου, Αιγύπτου, Ιορδανίας, Ισραήλ, Τυνησίας, Συρίας, Μάλτας, Μαρόκου και Κατεχομένων Εδαφών (1), όπως τροποποιήθηκε από τον κανονισμό (ΕΚ) αριθ. 585/96 του Συμβουλίου (2), και ιδίως τα άρθρα 3 και 4,

Εκτιμώντας:

ότι ο κανονισμός (ΕΚ) αριθ. 934/95 καθόρισε τις δασμολογικές οροφές και την κοινοτική στατιστική επιτήρηση στο πλαίσιο ποσοτήτων αναφοράς για ορισμένα προϊόντα καταγωγής Κύπρου, Αιγύπτου, Ιορδανίας, Ισραήλ, Τυνησίας, Συρίας, Μάλτας, Μαρόκου και Κατεχομένων Εδαφών 7

ότι τα εν λόγω δασμολογικά μέτρα, που καθορίστηκαν δυνάμει διαφόρων συμφωνιών μεταξύ της ΕΚ και των μεσογειακών χωρών καθώς και δυνάμει του κανονισμού (ΕΟΚ) αριθ. 1134/91 του Συμβουλίου (3), όπως τροποποιήθηκε από τον κανονισμό (ΕΚ) αριθ. 539/96 (4), σχετικά με το προτιμησιακό καθεστώς για τα προϊόντα καταγωγής Κατεχομένων Εδαφών, έχουν πολυετή χαρακτήρα 7

ότι η περίοδος ισχύος των μέτρων που αναφέρονται στα παραρτήματα του κανονισμού (ΕΚ) αριθ. 934/95 λήγει μεταξύ της 1ης Νοεμβρίου 1994 και της 31ης Δεκεμβρίου 1996 7

ότι εν αναμονή της ενδεχόμενης ενάρξεως ισχύος των νέων προτιμησιακών συμφωνιών και λαμβανομένων υπόψη των τροποποιήσεων της συνδυασμένης ονοματολογίας και των κωδικών Taric, είναι απαραίτητο να τροποποιηθούν από την 1η Νοεμβρίου 1996 τα παραρτήματα του κανονισμού (ΕΚ) αριθ. 934/95 για να επιτραπεί η συνέχιση των εξαγωγών από τις μεσογειακές χώρες των εν λόγω προϊόντων υπό προτιμησιακό καθεστώς, όπως προβλέπεται στις διάφορες ισχύουσες συμφωνίες 7

ότι η συμφωνία για τη σύνδεση της Ευρωπαϊκής Κοινότητας και της Μάλτας (5), που συμπληρώνεται με το πρόσθετο πρωτόκολλο (6), το συμπληρωματικό πρωτόκολλο (7) και το πρωτόκολλο που παρατείνει το πρώτο στάδιο της εν λόγω συμφωνίας (8), προβλέπει στο άρθρο 2 του σημείου 4 του παραρτήματος Ι ότι εάν, κατά τη διάρκεια δύο συνεχών ετών, οι εισαγωγές ενός προϊόντος που υπόκειται σε δασμολογικές οροφές είναι κατώτερες από το 90 % του καθορισθέντος ποσού, η Κοινότητα αναβάλλει την εφαρμογή των εν λόγω οροφών 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη που εξέφρασε η επιτροπή τελωνειακού κώδικα,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 934/95 τροποποιείται ως εξής:

1. Στον τίτλο καθώς και στο άρθρο 2 οι όροι «Κατεχόμενα Εδάφη» αντικαθίστανται από τους όρους «της Δυτικής Όχθης και της Ζώνης της Γάζας».

2. Τα παραρτήματα αντικαθίστανται από τα παραρτήματα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από:

- την 1η Νοεμβρίου 1996 για τον αύξοντα αριθμό 18.0380 του παραρτήματος ΙΙ,

- την 1η Δεκεμβρίου 1996 για τους αύξοντες αριθμούς 18.0060, 18.0310 και 18.0340 του παραρτήματος ΙΙ,

- την 1η Ιανουαρίου 1997 για το παράρτημα Ι και για τους άλλους αύξοντες αριθμούς του παραρτήματος ΙΙ.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Νοεμβρίου 1996.

Για την Επιτροπή

Mario MONTI

Μέλος της Επιτροπής

(1) ΕΕ αριθ. L 96 της 28. 4. 1995, σ. 6.

(2) ΕΕ αριθ. L 84 της 3. 4. 1996, σ. 8.

(3) ΕΕ αριθ. L 112 της 4. 5. 1991, σ. 1.

(4) ΕΕ αριθ. L 79 της 29. 3. 1996, σ. 6.

(5) ΕΕ αριθ. L 61 της 14. 3. 1971.

(6) ΕΕ αριθ. L 304 της 29. 11. 1977.

(7) ΕΕ αριθ. L 81 της 23. 3. 1989.

(8) ΕΕ αριθ. L 116 της 9. 5. 1991.

ΠΑΡΑΡΤΗΜΑ Ι

Κατάλογος προϊόντων που κατάγονται από τη Μάλτα των οποίων η εισαγωγή υπόκειται σε δασμολογικές οροφές

>ΘΕΣΗ ΠΗΝΑΚΑ>

Υποδιαιρέσεις Taric

>ΘΕΣΗ ΠΗΝΑΚΑ>

ΠΑΡΑΡΤΗΜΑ ΙΙ

>ΘΕΣΗ ΠΗΝΑΚΑ>